Z A P I S N I K

22. sjednice Vijeća Mjesnog odbora Sloboština, održane dana
15. veljače 2023. godine u objektu mjesne samouprave Sloboština,
s početkom u 18:00 sati




NAZOČNI ČLANOVI VIJEĆA: Darko Konjiković, Goran Ratković, Josip Benko Milorad Blanuša, Danica Juričić Spasović, Mandica Lulić i Marijana Alagušić.


Predsjedava Goran Ratković, predsjednik Vijeća.	

Zapisnik vodi: Milorad Blanuša, vijećnik u Vijeću
	
Sjednica će se snimati, bit će dostupan audio i video zapis navedene sjednice.
Svi vijećnici su upoznati s time i dali su usmeni pristanak.

Predsjednik konstatira da su na početku otvaranja Sjednice nazočni svi članovi Vijeća (7), što znači da Vijeće može pravovaljano odlučivati te otvara 22. sjednicu Vijeća Mjesnog odbora Sloboština.

USVAJANJE ZAPISNIKA

Bez rasprave, sa 7 glasova ˝ZA˝ Vijeće jednoglasno prihvaća tekst Zapisnika 21. sjednice održane 24. siječnja 2023. godine.


USVAJANJE DNEVNOG REDA

Na prijedlog vijećnika Darka Konjikovića, a prema jednoglasnoj odluci Vijeća, Predsjednik je nadopunio dnevni red sa dvije dodatne točke dnevnog reda koje su dostavljene prije početka sjednice:

Zahtjev za popravak i rekonstrukciju ograde O.Š.¨Otok¨- zaključak, donosi se
Zahtjev nabave sportske opreme za O.Š.¨Otok¨ - zaključak, donosi se

Na prijedlog vijećnice Marijane Alagušić,a prema jednoglasnoj odluci Vijeća, Predsjednik je nadopunio dnevni red sa tri dodatne točke dnevnog reda:

1. Rasprava o prijedlogu zahtjeva da Autobusna gradska linija 229 ZET-a prometuje radnim danom kao i vikendom. – zaključak, donosi se
2. Rasprava o prijedlogu izgradnje parka iza Kauflanda, Oreškovićeva 37 (k.č.1675/6 Zaprudski Otok) – informacija
3. Rasprava o prijedlogu ponovnog iscrtavanja biciklističke staze u Ul.Savezne Republike Njemačke - zapadna strana – zaključak, donosi se


Nakon toga, Vijeće je jednoglasno izglasalo dnevni red sjednice. 


D n e v n i     r e d


1. Financijski Plan MO Sloboština za 2023 godinu - zaključak, donosi se
2. Program rada MO Sloboština za 2023 godinu - zaključak, donosi se
3. Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina – zaključak, donosi se
4. Prijedlog Odluke o davanju u zakup i na drugo korištenje površina javne namjene – zaključak, donosi se
5. Rasprava o usporavanju prometa prije pješačkog prijelaza na Aveniji Većeslava Holjevca kod autobusne stanice preko puta „Lidla“ – zaključak, donosi se
6. Zahtjev za popravak i rekonstrukciju ograde O.Š.¨Otok¨– zaključak, donosi se
7. Zahtjev nabave sportske opreme za O.Š.¨Otok¨– zaključak, donosi se
8. Rasprava o prijedlogu zahtjeva da Autobusna gradska linija 229 ZET-a prometuje radnim danom kao i vikendom. – zaključak, donosi se 
9. Rasprava o prijedlogu izgradnje parka iza Kauflanda, Oreškovićeva 37 (k.č.1675/6 Zaprudski Otok). – informacija
10. Rasprava o prijedlogu ponovnog iscrtavanja biciklističke staze zapadne strane Ul. Savezne Republike Njemačke (između Sloboštine i Dugava u potezu od Ul. Mije Šiloboda Bolšića do Vatikanske) – zaključak, donosi se
11. Pitanja, prijedlozi i obavijesti

[bookmark: _Hlk93764988]Ad. 1. 	Financijski plan MO Sloboština za 2023 godinu - zaključak, donosi se

[bookmark: _Hlk86096289]U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović

Predsjednik je uvodnom riječi informirao vijećnike o temi tj. o Financijskom planu MO Sloboština za 2023. godinu koji je prethodno dostavljen na uvid svim vijećnicima prije početka sjednice. Nije bilo dodatnih pitanja, te se pristupilo glasanju.

VMO Sloboština slaže se s navedenim planom i jednoglasno donosi :

Z A K LJ U Č A K
o Financijski plan MO Sloboština za 2023. - zaključak, donosi se

1. Vijeće Mjesnog odbora Sloboština raspravljalo je o Financijskom planu MO Sloboština za 2023.godinu.

2. Vijeće Mjesnog odbora Sloboština je donijelo zaključak kojim usvaja Financijski plan MO Sloboština za 2023. godinu
[image: ]
3. Ovaj Zaključak dostavlja se Vijeću Gradske četvrti Novi Zagreb – istok.






Ad.2. Program rada MO Sloboština za 2023. godinu - zaključak, donosi se

U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović

Predsjednik VMO Goran Ratković predstavio je prijedlog Program rada MO Sloboština za 2023. godinu koji je prethodno dostavljen na uvid svim vijećnicima prije početka sjednice.
	
Vijećnici su suglasni s prijedlogom, te nakon provedene rasprave Vijeće jednoglasno donosi:


Z A K LJ U Č A K
o Program rada MO Sloboština za 2023. godinu – zaključak, donosi se

1. Vijeće Mjesnog odbora Sloboština raspravljalo je o Program rada MO Sloboština za 2023. godinu.
2. Vijeće MO Sloboština je usvojila prijedlog o Program rada MO Sloboština za 2023. godinu.

P R O G R A M   R A D A
VIJEĆA MJESNOG ODBORA SLOBOŠTINA
za 2023.  godinu

I. POLAZNE OSNOVE

                Djelovanje Vijeća Mjesnog odbora Sloboština (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

1. potrebom sanacije starih cesta i izgradnje novih;

1. uređenja postojećih parkova i zelenih površina;

1. izgradnjom prostora za društvene potrebe;

1. modernizacijom dječjih igrališta s novom opremom;

1. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

1. sveobuhvatnom i temeljitom analizom ukupnog stanja i strukture stanovništva na području Mjesnog odbora, kao osnovom za osmišljavanje djelovanja Vijeća u pitanjima iz njihove nadležnosti;

1. osmišljavanju koncepta razvoja Mjesnog odbora temeljem na obilježjima, strukturi i potrebama stanovništva Mjesnog odbora.

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.



II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2023. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

1. osigurati sustavno prikupljanje i obradu, te primjerenu dostupnost javnosti svih bitnih podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

1. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2023. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

1. informiranje o planovima Vijeća Gradske četvrti Novi Zagreb - istok;

1. analiza stanja objekta mjesne samouprave na području Mjesnog odbora;

1. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);
                                                              
1. donošenje izvješća o radu za 2022. godinu;

1. donošenje Plana malih komunalnih akcija za 2023. godinu;

1. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.




IV. TEKUĆA PITANJA

                Vijeće će, osim navedenog, tijekom 2023. godine, raspravljati i o drugim pitanjima koja sukladno Statutu grada Zagreba, ocijeni značajnim. 


3. Ovaj Zaključak dostavlja se Vijeću Gradske četvrti Novi Zagreb – Istok 

Ad. 3.  Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina – zaključak, donosi se

U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović

Predsjednik Vijeća uz navedeni prijedlog, predlaže da se i temeljem zaključka sa 6. sjednice VMO Sloboštine održane 18.10.2021., zatraži da se u popis lokacija u naselju Sloboština uvrste i lokacije navedene u tom zaključku, a s obzirom da iste još uvijek nisu navedene  u popisu lokacija, koji su vijećnici dobili kao pripremu za sjednicu. Vijećnica Marijana Alagušić je preložila da se još jedna lokacija za štand za voće uvrsti u popis lokacija s čime su se ostali vijećnici složili, a radi se o lokaciji u pješačkoj zoni Zahradnikove ulice kod Gradske knjižnice.

Nakon provedene rasprave  Vijeće jednoglasno donosi:  


Z A K LJ U Č A K
o Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina – zaključak, donosi se


1. Vijeće Mjesnog odbora Sloboština raspravljalo je o Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

2. Vijeće MO Sloboština je donijelo zaključak, kojim se slaže s Prijedlog Odluke o izmjeni i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina uz dodatak da Vijeće gradske četvrti Novi Zagreb-Istok uz zahtjev da se u popis lokacija u Nnaselju Sloboština uvrste i lokacije iz zaključka sa 6. sjednice VMO Sloboštine 18.10.2021., te jedna nova lokacija, tako da bi popis lokacija bio sljedeći:

· Autobusna stanica linije 219 Bolšićeva, sjeverna strana (zadnja stanica linije 219) –  (1 mjesto) – sezonsko voće – štand 
· Glavni trg u Sloboštini – ( 5 mjesta ) – sezonsko voće (4 mjesta), štand za umjetničke predmete (1 mjesto) 
· Ispred Spara - plodine - peć ( 1 mjesto ) 
· Šetnica kod taksi stajališta kod Bolšićeve ulice – sezonsko voće (1 mjesto) - štand
· Šetnica kod SR Njemačke – kraj staza uz park koje vode prema Bolšićevoj, te križanje SR Njemačke i Bolšićeve kod staze koja vodi u Varićakovu – sezonsko voće – (2 mjesta) 
· ulazna šetnica u pješačku zonu u Sloboštinu kod križanja SR Njemačke i Vatikanske ulice kod tri betonska bloka – sezonsko voće (1 mjesto)
· Pješačka zona u Zahradnikovoj ulici (kod Gradske knjižnice – sezonsko voće (1 mjesto).

3. Ovaj Zaključak dostavlja se Vijeću Gradske četvrti Novi Zagreb – istok

 Ad.4.   Prijedlog Odluke o davanju u zakup i na drugo korištenje površina javne namjene –  zaključak, donosi se

U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović

Predsjednik Vijeća je napravio kratki uvod u temu s obzirom da je materijal za ovu točku bio dostavljem vijećnicima putem e-maila prije sjednice. S obzirom da vijećnici nisu imali dodatnih pitanja, pristupilo se glasanju.

Vijećnici su suglasni s prijedlogom te se nakon kraće rasprave jednoglasno donosi:  

Z A K LJ U Č A K
  o Prijedlog Odluke o davanju u zakup i na drugo korištenje površina javne namjene –  zaključak, donosi se

1. Vijeće Mjesnog odbora Sloboština raspravljalo je o Prijedlog Odluke o davanju u zakup i na drugo korištenje površina javne namjene

2. Vijeće MO Sloboština je donijelo zaključak, kojim je suglasno sa prijedlogom Odluke o davanju u zakup i na drugo korištenje površina javne namjene

3. Ovaj Zaključak dostavlja se Vijeću Gradske četvrti Novi Zagreb – istok.

Ad.5. Rasprava o usporavanju prometa prije pješačkog prijelaza na Aveniji Većeslava Holjevca kod autobusne stanice preko puta „Lidla“ –  zaključak, donosi se.

U raspravi sudjeluju: Goran Ratković, Darko Konjiković, Josip Benko, Marijana Alagušić, Milorad Blanuša, Mandica Lulić, Danica Juričić Spasović

Predsjednik Vijeća je na početku rasprave, temeljem dojave građana, prenio vijećnicima informaciju da je na predmetnoj lokaciji od strane građana uočeno da je zbog vrlo intenzivnog prometa i velikog broja vozila koja se kreću velikom brzinom na tom dijelu avenije otežan normalan prijelaz preko navedenog pješačkog prijelaza, te da bi se od nadležnih gradskih službi trebalo tražiti očitovanje o mogućnostima usporavanja prometa na toj lokaciji. Nakon toga Vijećni su nastavili raspravu i složili se sa prijedlogom predsjednika, te se pristupilo glasanju.

Vijeće nakon razmatranja zahtjeva i provedene rasprave jednoglasno donosi:

Z A K LJ U Č A K
o Raspravi o usporavanju prometa prije pješačkog prijelaza na Aveniji Većeslava Holjevca kod autobusne stanice preko puta „Lidla“ – zaključak, donosi se.

1. Vijeće Mjesnog odbora Sloboština raspravljalo je o potrebi usporavanja prometa prije pješačkog prijelaza na Aveniji Većeslava Holjevca kod autobusne stanice preko puta „Lidla“. 

2. Vijeće MO Sloboština ovim zaključkom traži očevid od strane djelatnika Gradskog ureda za promet, kako bi se utvrdilo koje su sve mogućnosti usporavanja prometa na predmetnoj lokaciji.

3. Ovaj Zaključak dostavlja se Vijeću Gradske četvrti Novi Zagreb – istok



Ad. 6. Rasprava o Zahtjev za popravak i rekonstrukciju ograde O.Š.¨Otok¨– zaključak, donosi se.

Predsjednik vijeća prepustio je riječ vijećniku Darku Konjikoviću, predlagatelju ove teme, a koji je kao član školskog odbora O.Š.¨Otok¨ u komunikaciji sa ravnateljicom škole utvrdio da je potrebna rekonstrukcija ograde oko škole i školskog igrališta uz prijedlog da se na sjevernoj strani ograde ugrade vrata za pješake. Vijećnik Darko Konjiković je u raspravi podsjetio da je održavanje ograde igrališta O.Š.¨Otok¨, kao igrališta zatvorenog tipa u ingerenciji Gradskog ureda za obrazovanje, sport i mlade, te da bi se od tog ureda trebalo tražiti izvršenje navedenih radnji. Ostali vijećnici su se složili sa svim navedenim.

Vijećnici su suglasni s prijedlogom te Vijeće nakon provedene rasprave jednoglasno donosi:  

Z A K LJ U Č A K
o zahtjevu za popravak ograde OŠ Otok – zaključak, donosi se

1. Vijeće Mjesnog odbora Sloboština raspravljalo je o zahtjevu za popravak ograde O.Š.¨Otok¨.

2. Vijeće MO Sloboština je donijelo zaključak, kojim se traži što hitniji popravak i rekonstrukcija svih oštećenih dijelova ograde od igrališta O.Š.¨Otok¨ uz dodatak ugradnje vrata za pješake na sjevernoj strani ograde igrališta. 

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obrazovanje, sport i mlade.

Ad. 7. Rasprava o zahtjevu nabave sportske opreme za O.Š.¨Otok¨ – zaključak, donosi se.

Predsjednik vijeća prepustio je riječ vijećniku Darku Konjikoviću koji je kao član školskog odbora O.Š.¨Otok¨ u komunikaciji sa ravnateljicom škole utvrdio da je potrebna zamjena opreme školskog igrališta. Oprema je prijeko potrebna za održavanje same nastave, ali i za
ostale školske aktivnosti. Trenutačna oprema je stara, derutna, te predstavlja sigurnosni rizik za učenike i ostale korisnike.
 
Vijećnici su suglasni s prijedlogom te se nakon kraće rasprave jednoglasno donosi:  

Z A K LJ U Č A K

o zahtjevu nabave sportske opreme za O.Š.¨Otok¨

1. Vijeće Mjesnog odbora Sloboština raspravljalo je o zahtjevu nabave sportske opreme za O.Š.¨Otok¨.

2. Vijeće MO Sloboština je donijelo zaključak kojim se traži nabava slijedeće sportske opreme za potrebe O.Š.¨Otok¨ :
· 2 rukometna/malonogometna gola, mobilna, 300x200 cm sa mrežama / set kotača za prijevoz mobilnih golova / baze za utege za fiksiranje mobilnih golova
· 2 nogometna gola, dimenzija 500x200 cm, sa kompletnom opremom
· 2 stola ( vanjski) za stolni tenis sa kompletnom opremom

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obrazovanje, sport i mlade.

Ad. 8. Rasprava o prijedlogu zahtjeva da Autobusna gradska linija 229 ZET-a prometuje radnim danom kao i vikendom. – zaključak, donosi se 

Predsjednik vijeća prepustio je riječ vijećnici Marijani Alagušić koja je primila dojavu građana sa prijedlogom da autobusna gradska linija 229 (Glavni kolodvor - Odra - Mala Mlaka) prometuje radnim danom kao i vikendom tj. da autobus i radnim danom ulazi u Sloboštinu. Time bi se rasteretile autobusne linije 219 i 109  u vrijeme najvećih gužvi, a ne bi bi imali troškove nabavke nove opreme. U raspravi se iskristaliziralo mišljenje da bi se to trebalo odvijati samo u najfekventnijim terminima u danu, a ne tokom čitavog dana.

Vijećnici su suglasni s prijedlogom te se nakon kraće rasprave jednoglasno donosi:  

Z A K LJ U Č A K
o prijedlogu zahtjeva da Autobusna gradska linija 229 ZET-a prometuje radnim danom kao i vikendom.

1. Vijeće Mjesnog odbora Sloboština raspravljalo je o prijedlogu zahtjeva da Autobusna gradska linija 229 ZET-a prometuje radnim danom kao i vikendom.

2. Vijeće MO Sloboština je donijelo zaključak kojim se traži da autobusna gradska linija 229 ZET-a, prometuje radnim danom kao i vikendom i to samo u vrijeme najvećih gužvi, a opet na način da se linije ne preklapaju sa linijom 219 (Sloboština) .

3. Ovaj Zaključak dostavlja se Vijeću Gradske četvrti Novi Zagreb – Istok 


Ad. 9. Rasprava o prijedlogu izgradnje parka iza Kauflanda, Oreškovićeva 37 (k.č.1675/6 Zaprudski Otok) – informacija 

Predsjednik vijeća prepustio je riječ vijećnici Marijani Alagušić koja je predložila da se na neiskorištenoj parceli koja je ujedno i zelena površina (k.č.1675/6 Zaprudski Otok) pretvori u dječiji park. Predsjednik vijeća predložio je da prema proceduri, Vijeće mjesnog odbora  uvrsti ovaj prijedlog pri donošenju PKA za 2024. godinu, za što su svi vijećnici bili suglasni.


Ad. 10. Rasprava o prijedlogu zahtjeva za ponovnim iscrtavanjem biciklističke staze zapadne strane Ul. Savezne Republike Njemačke (između Sloboštine i Dugava u potezu od Ul. Mije Šiloboda Bolšića do Vatikanske) – zaključak, donosi se

Predsjednik vijeća prepustio je riječ vijećnici Marijani Alagušić koja je upozorila da su iscrtane oznake biciklističke staze slabo vidljive i dotrajale u Ul. Savezne Republike Njemačke u potezu od Ul. Mije Šiloboda Bolšića do Vatikanske.

Vijećnici su suglasni s prijedlogom te se nakon kraće rasprave jednoglasno donosi:  

Z A K LJ U Č A K

o  prijedlogu zahtjeva za ponovnim iscrtavanjem biciklističke staze zapadne strane Ul. Savezne Republike Njemačke (između Sloboštine i Dugava u potezu od Ul. Mije Šiloboda Bolšića do Vatikanske ulice ) 

1. Vijeće Mjesnog odbora Sloboština raspravljalo je o prijedlogu zahtjeva za ponovno iscrtavanje biciklističke staze zapadne strane Ul. Savezne Republike Njemačke (između Sloboštine i Dugava u potezu od Ul. Mije Šiloboda Bolšića do Vatikanske ulice)

2. Vijeće MO Sloboština je donijelo zaključak kojim se zahtjeva ponovno iscrtavanje biciklističke staze zapadne strane Ul. Savezne Republike Njemačke (između Sloboštine i Dugava u potezu od Ul. Mije Šiloboda Bolšića do Vatikanske ulice) te se o navedenom zahtjevu obavijesti i Mjesni odbor Dugave pošto je navedena lokacija u granicama MO-a Dugave.

3. Ovaj Zaključak dostavlja se Vijeću Gradske četvrti Novi Zagreb – istok i Mjesnom odboru Dugave.

Ad. 11. Pitanja, prijedlozi, obavijesti

Predsjednik vijeća obavijestio je članove vijeća o dva rješenja, prvo rješenje je o klupicama ispred Ul. Mije Šiloboda Bolšića 4. gdje se nadležno tijelo ne slaže sa uklanjanjem klupica i stola,a drugo rješenje je dodjeljivanje na privremeno korištenje Školi za primjenjenu umjetnost gradske prostorije u Varićakovoj 11. dok traje sanacija od potresa navedene škole. Obzirom da više nije bilo pitanja i prijedloga predsjednik Vijeća zaključuje sjednicu u 19:05h.

Zagreb, 15. veljače 2023. 

Zapisnik sastavio:							
Milorad Blanuša

        Predsjednik
Vijeća Mjesnog odbora
        Sloboština
     Goran Ratković

